Regulasies vir sport en kultuur bekend | Netwerk24
Marelie Wroe (43) het net aangehou skiet – en dit het moontlik Saterdagaand haar en haar gesin se lewe in ’n plaasaanval gered.
Brad Binder behaal eerste MotoGP-sege
Ná net drie renne op die hoogste vlak van motorfietsrenne kan Brad Binder homself uiteindelik iets noem waarvan hy al jare droom: ’n MotoGP-kampioen.
Andy Moles: Beenloos, maar nie hopeloos
Toe ’n dokter vroeër vanjaar Afganistan se direkteur van krieket, Andy Moles, inlig dat sy been geamputeer moet word anders kan hy moontlik sterf, het vrees dié Engelsman beetgepak.
Hoop vlam op dat WP sal ja sê vir R100 m.
Ondanks interne teenstand het die hoop opgevlam dat die WP Rugbyunie gewillig sal wees om beheer van sy rugbysake aan ’n Amerikaanse belegger af te staan ter wille van ’n R100 miljoen-geldinspuiting.
“Is jy die enigste wit generaal oor in die weermag?” vra mense hom. “En: hoe hou jy dit uit?” Gerhard Kamffer antwoord hulle elke keer, sonder omhaal: “In 26 jaar het ek nog geen vooroordeel ervaar nie. Net positiwiteit. Kom ek vertel julle hoekom...”
Vind só ’n Mary Poppins
Daar’s ’n hele paar belangrike vrae wat jy moet vra wanneer jy ’n kinderoppasser aanstel, skryf Terésa Coetzee.
President en kie speel blindemol
Ná ’n insiggewende besoek aan ’n dranksmokkelmuseum in Estland, besef Christo Lombaard net weer dat geen regering werklik alkohol kan verbied nie.
Regulasies vir sport en kultuur bekend
06 Julie 2020 22:18
Die regulasies vir kontak- en niekontaksport, biblioteke, argiewe, museums, galerye, filmteaters en teaters is Maandagaand in die Staatskoerant afgekondig.
Die regulasies tree onmiddellik in werking.
Hiervolgens kan kontaksportsoorte weer met hul oefensessies begin mits aan die voorgeskrewe gesondheidsprotokolle voldoen word. Geen ondersteuners sal egter by hierdie oefensessies toegelaat word nie.
Alle sportliggame moet binne twee weke van Maandag af skriftelik by Nathi Mthethwa, minister van sport, kuns en kultuur, aansoek doen om hul oefensessies af te skop en die volgende aan hom voorlê:
• ’n Gedetailleerde bedryfsplan;
• Die name van die oefenplekke;
• Besonderhede van alle spelers/atlete en sportlui;
• Kontakbesonderhede van mense wat positief of negatief getoets is; en
• Die datum waarop oefensessies hervat.
Die sportliggame moet onderneem dat alle spelers/atlete en ondersteuningspersoneel koronavirustoetse sal ondergaan voordat enige oefensessies in kontaksport hervat word.
Bykomende voorsorgmaatreëls moet deur sportliggame getref word wanneer spelers/atlete in ’n omgewing wat as ’n brandpunt vir die virus bestempel word, oefen of daar deelneem. Die onderskeie sportliggame sal aanspreeklik gehou word vir enige skade of nalatigheid ten opsigte van die bekamping van die virus. Die onderskeie sportliggame moet ook ’n plan ontwikkel vir die infasering van spelers/atlete wat aan sowel kontak as niekontaksportsoorte deelneem voordat enige oefensessies of wedstryde kan plaasvind.
Sportliggame van niekontaksportsoorte mag nie met enige oefensessies of wedstryde begin alvorens hulle skriftelike toestemming van die minister gekry het nie. Die minister het ’n week kans om aansoeke van sportliggame van niekontaksportsoorte te oorweeg. Sportliggame wat nie tevrede is met ’n besluit kragtens hierdie aanwysings nie, kan binne 14 dae ’n appèl by ’n onafhanklike paneel indien ten opsigte van hul aansoek vir die hervatting van hul oefensessies en wedstryde.
Alle toerusting by oefensessies moet voor en ná gebruik ontsmet word. Atlete/spelers moet te alle tye ’n gesigsmasker dra. Slegs vyf atlete/spelers kan in ’n groep saam oefen. Lakwerk en naby kontak in oefensessies mag nie toegelaat word nie. Oefensessies kan slegs in ’n spesifieke tydgleuf plaasvind byvoorbeeld 15 minute vir voorbereiding, 75 minute vir oefening in klein groepe en 15 minute vir afkoel ná sessies.
Kuns, vermaak en kultuur
Alle biblioteke, argiewe, museums en galerye moet eers aan gesondheidsprotokolle voldoen voordat hulle vir die publiek heropen.
Biblioteekdienste sal beperk word tot slegs die leen en terugneem van biblioteekmateriaal. Aanlyn verwysing en programmering sal deur biblioteke aangemoedig word en studiegebiede sal beperk word tot 30% van hul kapasiteit.
’n Rekenaargebied sal slegs 10% van ’n biblioteek beslaan. Kinder-en-speelgroepdienste by alle biblioteke bly gesluit.
Filmteaters en teaters kan weer hul deure oopmaak indien 50 mense of minder, uitsluitend personeel, toegelaat word.
Filmteaters en teaters moet aan die volgende vereistes voldoen:
• Handreinigers moet beskikbaar wees;
• ’n Veilige afstand moet waar moontlik tussen klante, besoekers en personeellede gehandhaaf word;
• Gesigsmaskers moet gedra word;
• Gesigsmaskers mag net verwyder word terwyl mense iets eet of drink;
• Plekke moet waar moontlik vooraf bespreek word en kaartjies moet deur kontaklose betaling gekoop word;
• Persele moet voor die opening, tydens en ná gebruik deeglik ontsmet word;
• Toerusting en gereedskap moet gereeld skoongemaak word;
• Alle toilette, deurhandvatsels en toerusting wat gedeel word, moet ook gereeld skoongemaak en ontsmet word;
• Alle vensters en deure moet oop wees vir voldoende ventilasie;
• Beskermingstoerusting moet aan personeellede verskaf word;
• 1,5 m moet tussen mense op die perseel gehandhaaf word, en ook wanneer daar in ’n tou gestaan word;
• Daar moet ’n aangewese gebied wees waar mense wat Covid-19-simptome toon, geïsoleer kan word; en
• Almal moet met hul aankoms deur ’n siftingsproses gaan.
Meer oor: Koronavirus | Regulasies | Covid-19
Wes-Kaapse restaurante sleep regering hof toe oor drank
‘Cyril, kan ons meer mense nooi?’